સુનિલ સિંહ ૧૯૯૩થી પત્રકારિતા કરી રહ્યા છે. તેમને ૧ જુલાઈ, ૨૦૧૧ના રોજ +૫૦૩૨ નંબર પરથી છોટા રાજનનો ફોન આવ્યો ત્યારે તે ન્યૂઝ ચેનલમાં કામ કરતા હતા. રાજને સુનિલ સિંહને ફોન પર કહ્યંુ હતું કે, જે.ડે. બધી મર્યાદા ઓળંગી ગયો હતો એટલે પતાવી દીધો. સીબીઆઈ કોર્ટે અન્ય એક પત્રકાર નિખિલ દીક્ષિતની જુબાનીનો પણ આધાર બનાવ્યો હતો. નિખિલે જે.ડે.ના અંતિમ સંસ્કાર કર્યા હતા. નિખિલે કોર્ટને કહ્યું કે, રાજને તેને ફોન કરીને કહ્યું હતું કે જે.ડે.ની હત્યા એટલે કરવી પડી કે તે મારી હત્યા કરાવવાનો હતો. મારા વિરુદ્ધ બહુ લખતો હતો. આરિજ ચંદ્રાને પણ ફોન કરીને રાજને હત્યાની જવાબદારી લીધી હતી. મકોકા જજ અડકરે પણ ચુકાદામાં કહ્યંુ કે આ પત્રકારોની જુબાની ભરોસાપાત્ર સાબિત થઈ છે.